cyanic-selkie/wikianc huggingface dataset:
Biržuvėnai
Istorija
1720 m. Augustas II Biržuvėnams leido rengti turgus. 1923 m. dvarui priklausė 185 gyventojai. Dauguma dvaro pastatų išliko iki šiol. Gorskių dvare buvo įrengta muziejinė ekspozicija, dabar dvaras restauruojamas. Netoli Biržuvėnų dvaro parko, miške, – legendomis apipinta „Laumės pėda”. Anot padavimų, čia trykštančių šaltinių vanduo yra stebuklingas – jis gali sugrąžinti jaunystę ir sveikatą.
1915 m. pavasarį kaime įvyko mūšis tarp rusų kazokų ir vokiečių karinių dalinių.
Sugarland
Sugarland – amerikiečių kantri duetas iš Atlantos. Jį sudaro Jennifer Nettles (vokalas) ir Kristian Bush (vokalas, mandolina, gitara, lūpinė armonikėlė). Grupę 2002 m. sukūrė Kristen Hall ir Kristian Bush, vėliau buvo priimta Jennifer Nettles ir duetas tapo trio.
Banberis
Banberis – miestas Jungtinėje Karalystėje, Anglijoje. Geležinkeliai į Londoną, Birmingamą, Voriką. Per miestą iškastas Oksfordo kanalas.
Istorija
Miestas pradėjo kurtis anglosaksų laikotarpiu. 1135 m. įkurta pilis. Ilgą laiką buvo medvilnės, sūrių ir pyragų pramonės centras. XXI a. pr. į miestą atvyko daug emigrantų iš Lenkijos, Vengrijos, Lietuvos.
Tomas Juozapas Zamoiskis
Tomas Juozapas Zamoiskis (apie 1678–1725 m. gruodžio 26 d.) – ATR valstybinis veikėjas, Lenkijos magnatas, 5-tas Zamoiskių ordinatas (1689–1725 m.), Karaliaus pulkininkas, Ploskirovo ir Horodoko seniūnas.
Biografija
thumb|left|150px|Tomo Juozapo Zamoiskio pirmoji žmona Tereza Potocka Lenkijos magnatų Zamoiskių giminės atstovas, herbo „Jelita“ savininkas. Braclavo ir Liubelsko vaivados, Karūnos didžiojo iždininko Martyno Zamoiskio (apie 1637–1689) ir Anos Pranciškos Ginskaitės (m. 1704) vyresnysis sūnus. Broliai – Smolensko vaivada Mykolas Zdislavas, Bolimovo seniūnas Jonas Pranciškus, Ploskirovsko ir Rostocko seniūnas Martynas Leopoldas.
1689 metais, po savo tėvo Martyno Zamoiskio mirties, Tomas Juozapas paveldėjo Zamoiskių ordinaciją. Jam priklausė Ploskirovsko ir Grodecko seniūnijos.
Šeima
Buvo du kartus vedęs. 1703/1706 metais vedė Terezą Potockytę, Braclavo vaivados Jonušo Potockio (apie 1616–1676) ir Terezos Cetnerytės, Pamario vaivados Jono Kristupo Gninskio našlės, dukterį. Apie 1718 metais antrą kartą vedė Antoniną Zagorovskaitę (m. 1747). Nuo abiejų santuokų palikuonių neturėjo.
Staurolitas
thumb|200px|Staurolitas Staurolitas – silikatų klasės, nesosilikatinis mineralas. Cheminė formulė: (Fe, Mg, Zn)2Al9(Si, Al)4O22OH2. Mineralą sudarantys geležis, magnis ir cinkas sudaro įvairias proporcijas. Kristalizuojasi monoklininėje sistemoje. Staurolitas turi savybę sudaryti kristalų dvynukus kurie suauga kryžmiškai, 90 arba maždaug 60 laipsnių kampu. Kristalai yra prizminės formos ir matomi plika akimi. Pavadinimas kilo iš graikiškų žodžių stauros reiškiantį kryžmiškas ir lithos – akmuo, kas siejama su kristalo dvynukais.
Kietumas pagal Moso skalę nuo 7.0 iki 7.5.
Staurolito spalva nuo raudonai rudos iki juodos su baltu sluoksniuotumu. Dažniausiai nepermatomas.
Staurolitas susidaro regioninio metamorfizmo metu ir randamas kartu su almanditu, granatais, žėručiais ir kianitu. Staurolitas yra oficialus Džordžijos (JAV) valstijos mineralas.
Morusai
Morusai – kaimas Lenkijos šiaurės rytuose, Krypno valsčiuje, Monkų apskrityje, Palenkės vaivadijoje.
Istorija
Nuo VIII a. pr. m. e. iki XIX a. šiose vietovėse gyveno lietuviams artima baltų tauta – jotvingiai. Nuo XIII-XIV a. iki 1569 m. kaimas priklausė Lietuvos Didžiajai Kunigaikštystei.
Darbo rinkos politika
Darbo rinkos politika – darbo politikos sritis, apimanti viešąsias (valstybės, savivaldybių) remiamas priemones, veikiančias darbo rinką bei paklausą. Rūšys - pasyvioji ir aktyvioji politika. Pasyviąja siekiama sušvelninti neigiamus materialinius aspektus dėl nedarbo, aktyviąja padėti integruotis į darbo rinką.
Lietuva
Aktyviomis darbo rinkos politikos priemonėmis siekiama padėti darbo ieškantiems asmenims padidinti jų užimtumo galimybes ir derinti darbo pasiūlą ir paklausą (LR užimtumo rėmimo įstatymo 2 str. 1 d.).
Vokietija
Vokietijoje socialinis kodeksas - SGB III § 3(4) – įtvirtina aktyvaus darbo rėmimo sąvoką (aktive Arbeitsförderung). Priemones numato Vokietijos federalinė darbo birža, savivaldybės.
1933 m. į valdžią atėjus naciams, dideliu mastu pradėti įgyvendinti. Pvz., dar Veimaro Rsepublikos laikotarpiu planuoti autobanai. Iš pradžių buvo draudžiama naudoti technik, mašinas, siekiant įdarbinti kuo daugiau žmonių. Visgi statybvietėse darbo sąlygos nebuvo pačios geriausios, buvo ilgas darbo laikas, darbo užmokestis - socialinės paramos lygio ir pan.
Alfred Kastler
Alfredas Kastleras (, 1902 m. gegužės 3 d. Gebvilere, pranc. Guebviller,, Aukštutinio Reino departamentas – 1984 m. sausio 7 d. Bandolyje, Varo departamentas) – prancūzų fizikas, Nobelio fizikos premijos laureatas.
Biografija
1926 m. baigė Aukštąją normalinę mokyklą. 1926–1931 m. dėstė Miulhauzo, Kolmaro ir Bordo licėjuose. 1931–1936 m. Klermon Ferano, 1938–1941 m. Bordo universiteto profesorius. 1941–1968 m. dėstė Aukštojoje normalinėje mokykloje. 1952 m. Paryžiaus mokslų fakulteto fizikos titulinis profesorius.
1936 m. fizikos mokslų daktaras, 1964 m. Paryžiaus Mokslų akademijos narys. 1958–1972 m. Prancūzijos optikos komiteto pirmininkas. Nuo 1968 m. Prancūzijos nacionalinio tyrimų centro direktorius.
Pagrindinės tyrimų sritys – optinė spektroskopija, medžiagos atomų sužadintosios būsenos. Sukūrė atomų žadinimo optinio kaupinimo metodą, kuris turėjo didelę reikšmę mazerio ir lazerio sukūrimui.
1946 m. Felikso Robeno premija, 1964 m. Prancūzijos nacionalinio tyrimų centro aukso medalis, 1966 m. Nobelio premija už optinių metodų Herco rezonansams atomuose tirti atradimą ir vystymą. 1984 m. jo gimtojo miesto Gebvilero licėjus pavadintas Alfredo Kastlero vardu.
Rhein-Neckar Arena
Rhein-Neckar Arena (dar žinoma kaip Wirsol Rhein-Neckar-Arena dėl rėmėjo) yra įvairios paskirties stadionas Zinsheime, Badene-Viurtemberge, Vokietijoje. Daugiausiai naudojamas futbolo varžyboms. Jame namų rungtynes žaidžia TSG 1899 Hoffenheim. Klubas prieš tai žaidė Dietmar-Hopp-Stadion. Stadione telpa 30 150 žiūrovų.
Pirmosios futbolo varžybos buvo sužaistos 2009 m. sausio 31 d. prieš FC Energie Cottbus, kurias Hoffenheim klubas laimėjo rezultatu 2–0.
Toyota Supra
Toyota Supra buvo sportinis automobilis kurį gamino „Toyota Motor Corporation“ nuo 1979 iki 2002 m. Toyota Supra dizainas buvo sukurtas pagal Toyota Celica, bet Supra buvo ilgesnė ir platesnė. 1986 m. pirmoje pusėje Supra (Toyota Supra Mark III) tapo atskiru modeliu ir nebuvo pagrįsta Toyota Celica. Taip pat pavadinime jau nebebuvo naudojamas žodis Celica. Supra yra labai artima Toyota 2000GT modeliui, kadangi į Supra buvo dedami tokie pat varikliai, kaip ir į 2000GT. Visos keturios Supra kartos turi 6 cilindrų variklį (ne "V" formos). 1999 m. Toyota nutraukė Supra pardavimus Jungtinėse Valstijose, o 2002 m. oficialiai sustabdė automobilio gamybą Japonijoje.
Yyrkoon
Yyrkoon – Prancūzijos death/thrash metalo muzikos grupė.
Girelė (Kelmė)
Girelė (anksčiau Nabaraučizna) – kaimas Kelmės rajono savivaldybėje, 6 km į šiaurės vakarus nuo Karklėnų.
Magdė Bankaitė
Magdė Bankaitė, taip pat Magdalena Bankaitė (Bonkutė) (1862 m. lapkričio 16 d. Ylakiai – 1933 m. liepos 29 d. Plungė) – daraktorė, knygnešė.
Biografija
Augo neturtingų tėvų šeimoje. Lietuviškai skaityti pramoko vaikystėje, o rašyti – jau visai suaugusi, tapusi knygneše.
Lietuvišką spaudą pradėjo platinti 1886 m., paskatinta į Mosėdį atvykusio vikaro Antano Vytarto, ir darbavosi apie 18 m., iki spaudos atgavimo. Buvo labai tvirta ir energinga. Pradžioje lietuviškos spaudos gaudavo iš kunigo Antano Vytarto. Vėliau pati parsigabendavo iš Mažosios Lietuvos. Dažniausiai su kitais knygnešiais važiuodavo arkliais. Artimiausias jos bendradarbis, daug kartų kartu ėjęs per sieną, buvo knygnešys Antanas Laukys. Yra keliavusi ir su Jonu Gadeikiu iki jo arešto 1899 m. R. Pliuškaitė, gyvenusi Baltrimuose padėdavo slėpti parsineštas knygas. Dar bendradarbiavo su knygnešiais Juozu Budriku, Juozapu Vaitkumi, Kaziu Pociumi, su seserimis Rėpšaitėmis iš Žemaičių Kalvarijos ir kitais. miniatiūra|160px|left|Koplytstulpis Plungės kapinėse
Per sieną (dažniausiai ties Kretinga) spaudą pernešdavo samdyti nešėjai. Parsigabenusi slėpdavo krūmuose, šiauduose, bulvių rūsiuose. Turėjo pasidariusi slėptuvę Mosėdžio kapinėse – čia po nedidele koplytėle įkasė statinę. Koplytėlė atstodavo dangtį. Platindavo buvusioje Telšių ir Šiaulių apskrityje. Prireikus su spauda nueidavo 30–40 km. Religine spauda aprūpindavo aplinkinių parapijų kunigus. Nunešdavo į Mosėdį kun. Juozui Tumui-Vaižgantui. Ne kartą buvo gaudoma ir net apšaudyta, sužeista į kojas, [kliuvo ties Notėnais (Kelmės r.). Kartu važiavęs J. Gadeikis spėjo pabėgti. Žiauriai mušta, spardyta, išmušti dantys, apdraskytos ausys. Atėmė vežimą, arklį ir spaudinius, bendras nuostolis – beveik 700 rb. Nors ir kankinama, savo bendradarbių neišdavė. Ištremta į Nižnij Novgorodą (Rusija).
Po trejų metų grįžo į Lietuvą. Vėl platino lietuvišką spaudą. Kartais nueidavo į Mažąją Lietuvą. Žiemomis Ylakių parapijos kaimuose slaptai mokė vaikus. Siuntinėjo korespondencijas lietuviškiems laikraščiams, rinko senienas, archeologinius radinius: turėjo akmens kirvukų, bronzinių apyrankių ir kitokių daiktų. Rinkinį perdavė Užvenčio klebonui Juozapui Žiogui. Nuo 1929 m. gruodžio 1 d. gaudavo 30 Lt knygnešio ir daraktoriaus pensiją. Gyveno elgetyne kankinama reumato.
Atminimas
M. Bankaitės atminimą Plungės senosiose kapinėse saugo Jono Kuodžio sukurtas paminklas-koplytstulpis. Jis stovi kapinių šiauriniame pakraštyje, šalia Visų Šventųjų koplyčios.
M. Bankaitės pavardė įrašyta Knygnešių sienelėje Istorijos muziejaus sodelyje Kaune.
Snoop Dogg
Calvin Cordozar Broadus, Jr. (geriau žinomas kaip Snoop Dogg arba Snoop Doggy Dogg; g. 1971 m. spalio 20 d.) – amerikiečių reperis, dainų prodiuseris, aktorius.
Per penkiolika savo karjeros metų Snoop išleido trylika albumų, kurių pardavimai pasauliniu mastu siekia 35 mln., taip pat kelias dešimtis singlų. Snoop Dogg buvo septyniolika kartų nominuotas „Grammy“, bet niekad nelaimėjo.
Vaikystė
Calvin Cordozar Broadus jaunesnysis (Snoop Dogg) gimė 1971 m. spalio 20 d. Long Byče, Kalifornijoje, JAV. Snoop Dogg tėvas yra Vernell Varnado, buvęs dainininkas ir pašto darbuotojas, motina – Beverly Tate. Jis ankstyvame amžiuje pradėjo dainuoti Golgotos Trejybės Baptistų bažnyčioje (Golgotha Trinity Baptist Church), o būdamas šeštoje klasėje pradėjo repuoti. Snoop Dogg būdamas penkerių metų jau mokėjo groti pianinu, bei vaidino pjesėse. Jis lankė Long Byčo Politechnikos vidurinę mokyklą (Long Beach Polytechnic High School). Jo bendraklasė buvo garsi aktorė Cameron Diaz. Būdamas mokykloje Snoop Dogg buvo apkaltintas ir nuteistas kalėti šešis mėnesius Veisaido apygardos kalėjime, dėl kokaino prekiavimo. Vėliau jis priklausė vietinei gaujai, ir po mokyklos baigimo dėl savo įsitikinimų jis vėl kalėjo kalėjime trejus metus. Snoop Dogg įrašinėjo namų gamybos repo kasetes su savo pusbroliu Nate Dogg (taip pat dabar garsus reperis), bei su savo geriausiu draugu Warren G (Dr. Dre įbrolis ir reperis). Vėliau jie įkūrė grupę „213“, ir prie jų dar prisidėjo kitas pusbrolis Lil' 1/2 Dead. Prodiuseris Dr. Dre išgirdęs jo repavimą, davė jam daug patarimų. Snoop Dogg taip pat yra R&B dainininkų Ray J ir Brandy pusbrolis.
Muzikinė karjera
1992 metais pasirašęs kontraktą su „Death Row Records“, Snoop Dogg tais pačiais metais išleido savo debiutinį albumą „Doggystyle“. Šis albumas debiutavo #1 vietoje albumų tope, o singlai „Who Am I (What’s My Name)?“ ir „Gin and Juice“ užėmė aukštas vietas topuose. 1994 metais buvo išleistas filmas apie Snoop Dogg pavadinimu „Murder Was the Case“. Antrasis albumas „Tha Doggfather“ buvo išleistas 1996 metų lapkritį, tačiau albumas nepasiekė tokios sekimės kaip debiutinis.
Asmeninis gyvenimas
Snoop Dogg 1997 m. birželio 20 d. vedė Shante Taylor Broadus. Jie kartu yra nuo mokyklos laikų. Dogg turi du sūnus ir vieną dukterį. Jauniausias sūnus – Cordell, bet Snoop jį vadina „Rook“. Vyriausio sūnaus vardas – Corde, bet Snoop jį vadina „Spank“, o dukrą Cori – „Choc“. 2004 m. gegužės 21 d. Snoop Dogg užpildė skyrybų dokumentus. Tačiau, sutuoktiniai vėliau nusprendė atsiimti dokumentus ir po kiek laiko atnaujino santuokos įžadus. 2007 m. gruodžio 9 d. per kanalą E! debiutavo Snoop Dogg realybės šou „Snoop Dogg’s Father Hood“. Šioje laidoje taip pat dalyvavo jo šeima.
Rusijos imperijos Valstybės Dūma
thumb|400px|Tauridės rūmų salė, kurioje posėdžiavo Valstybės Dūma Rusijos imperijos Valstybės Dūma  – Rusijos imperijos parlamento žemieji rūmai, veikę 1906–1917 m. Iš viso Dūma buvo išrinkta keturis kartus.
Įsteigimas
thumb|left|Iškilmingas Valstybės Dūmos ir Valstybės Tarybos atidarymas 1906 m. balandžio 27 d. Žiemos rūmuose thumb|II Valstybės Dūma thumb|III Valstybės Dūma thumb|IV Valstybės Dūma
Parlamento įsteigimas buvo vienas pagrindinių 1905 m. po „Kruvinojo sekmadienio“ Rusijos imperijoje prasidėjusių bruzdėjimų, peraugusių į revoliuciją, reikalavimų. Oficialiai visų luomų atstovybė buvo įsteigta 1905 m. rugpjūčio 6 d. caro Nikolajaus II manifestu patvirtintu įstatymu Dėl Valstybės Dūmos sušaukimo. Šio įstatymo autoriumi buvo premjeras Sergejus Vitė. Šiuo įstatymu Dūmai buvo pavesta tik siūlyti įstatymų projektus ir tvirtinti valstybės pajamas bei išlaidas. Tačiau tai nenuramino visuomenės.
1905 m. spalio 17 d. manifestu caras praplėtė Valstybės Dūmos teises. Gruodžio mėn. buvo patvirtinta Dūmos sudarymo tvarka – buvo sudarytos keturios rinkėjų kurijos – žemvaldžių (vienas atstovas nuo 2000 rinkėjų), miestiečių (vienas nuo 4000 rinkėjų), valstiečių (vienas nuo 30 000 rinkėjų) ir darbininkų (vienas nuo 90 000 rinkėjų). Darbininkais buvo laikomi tik tie, kurie dirbo įmonėse su daugiau nei 50 darbuotojų. Rinkimų teisės neturėjo moterys, jaunimas iki 25 m. amžiaus, kareiviai ir karininkai, čigonai bei kai kurios kitos nacionalinės mažumos.
Medžiočiai
Medžiočiai – kaimas Anykščių rajono savivaldybėje, 2,5 km į vakarus nuo Staškūniškio, prie Tetervės ir Duobos upelių ištakų. Praeina Staškūniškio–Pravydžių keliukas.
Rusijos imperijos Valstybės Dūma
Įsteigimas
1906 m. balandžio 23 d. Nikolajus II patvirtino Pagrindinių valstybės įstatymų sąvadą, įstatymų, kurių keisti Dūma negalėjo. Tarp jų buvo ir pačios Valstybės Dūmos veiklą reguliuojantys įstatymai. Caras pasiliko sau teisę skirti vyriausybę ir ministrus bei vadovauti užsienio politikai. Be to, 87-as paragrafas leido carui Dūmos sesijų pertraukos metu pačiam leisti įstatymus.
Medžiočiai
Istorija
Nuo XIX a. vidurio Medžiočių dvaras priklausė Charmanskiams. 1923 m. Medžiočių dvare buvo 18 sodybų. 1945–1974 m. veikė Medžiočių pradinė mokykla.
Žymūs žmonės
Medžiočiuose 1897 m. gimė laisvės gynėjas, Vyties Kryžiaus ordino kavalierius Stasys Navickas, 1930 m. – dailininkas skulptorius Leonas Strioga, 1931 m. gimė dailininkas ir pedagogas Mykolas Strioga.
Rusijos imperijos Valstybės Dūma
I Rusijos Valstybės Dūma
Posėdžiavo nuo 1906 m. gegužės 10 d. iki liepos 21 d. Joje buvo 478 deputatai, tarp jų 179 kadetai (Rusijos konstitucinių demokratų partija), 97 darbiečiai (Rusijos agrarinė darbo partija), 18 socialdemokratų (Rusijos socialdemokratų darbininkų partija ir Lietuvos socialdemokratų partija), 16 oktiabristų, 105 nepartiniai, 63 ne rusai.
Jos veikloje dalyvavo 15 Vilniaus, Kauno ir Suvalkų gubernijoms atstovaujančių deputatų, iš jų 7 lietuviai. Pastarieji buvo aktyvūs svarstant žemės klausimą. Jų pasisakymuose akcentuota mintis, kad, vykdant žemės reformą, Lietuva turėtų būti išskirta iš rusiškų gubernijų kaip kraštas, turintis privačios žemės nuosavybės valdymo tradicijas.
Dūmos pirmininku buvo išrinktas Peterburgo universiteto profesorius kadetas Sergejus Muromcevas (1850–1910).
Jau pirmieji posėdžiai parodė, kad Dūma nėra linkusi taikstytis su caro patvaldyste. Gegužės 5 d. buvo pareikalauta paleisti visus politinius kalinius, panaikinti iždo ir bažnytinę žemės nuosavybę, įgyvendinti politines laisves ir visuotinę lygybę. Per 72 gyvavimo dienas Dūma priėmė 391 paklausimą dėl neteisėtų vyriausybės veiksmų. Konfrontacija baigėsi Dūmos paleidimu.
Atstovai
Vilniaus miesto
Vilniaus gubernijos
Kauno gubernijos
Suvalkų gubernijos
II Rusijos Valstybės Dūma
Posėdžiavo nuo 1907 m. kovo 5 d. iki birželio 15 d. Jos pirmininku buvo išrinktas Fiodoras Golovinas (1867–1937). Dūmoje buvo 518 deputatų, iš jų 104 darbiečiai, 98 kadetai, 76 autonomistai, 65 socialdemokratai (tarp jų 18 bolševikų), 54 oktiabristai, 50 nepartinių, 37 eserai (Rusijos socialistų revoliucionierių partija), 17 kazokų, 16 socialistų (Rusijos liaudies socialistinė partija), 1 reformistas (Rusijos demokratinių reformų partija).
Dūmos darbe dalyvavo ir 7 lietuviai, iš jų 5 socialdemokratai – Pranas Gudavičius, Antanas Povylius, Adomas Kupstas, Povilas Kumelis ir Vladas Stašinskas, kurie sudarė atskirą grupę ir tik autonomiškai įsijungė į jungtinę socialdemokratų frakciją. Tačiau Dūmą paleidus, už 1907 m. kovo 12 d. atsišaukimą „Lietuvos darbininkai ir valstiečiai“ visi jie buvo suimti ir nuteisti metams kalėjimo. Trudovikų frakcijoje dirbo Lietuvos demokratų partijos narys Andrius Bulota. Petras Leonas ragino žemę Lietuvoje atiduoti nuosavybėn, nes tokia esanti Lietuvos valstiečio teisinė sąmonė. Taip buvo akcentuojamas istoriškai susiformavęs Lietuvos atskirumas nuo Rusijos.
Caras, pamatęs, kad ši Dūma dar kairesnė, negu pirmoji, ją paleido ir savo įstatymu dar labiau suvaržė darbininkų galimybes išrinkti savo atstovus.
Atstovai
thumb|Rusijos II Valstybės Dūmos deputatai iš Lietuvos thumb|[[Vladas Stašinskas, Andrius Bulota, Antanas Kupstas ]] Vilniaus miesto Vilniaus Gubernijos Kauno Gubernijos Suvalkų Gubernijos
III Rusijos Valstybės Dūma
[[Vaizdas:Duma.jpeg|thumb|Anekdotas apie Rusijos valstybės dūmą, „Juokų kalendorius 1909 metams“]] Posėdžiavo nuo 1907 m. lapkričio 14 d. iki 1912 m. birželio 22 d. – visą jai skirtą laikotarpį. Įvyko 5 sesijos. Dūmos pirmininkais buvo oktiabristai 1907–1910 m. N. Chomiakovas, 1910–1911 m. A. Gučkovas, 1911–1912 m. M. Rodzianka. Tarp 442 deputatų buvo 154 oktiabristai, 97 nacionalistai, 54 kadetai, 50 kraštutinių dešiniųjų, 28 progresistai, 11 lenkų, 8 musulmonai, 7 iš lietuvių – baltarusių grupės, 19 socialdemokratų ir 14 darbiečių. Dūmos darbe dalyvavę 4 lietuviai : Kauno gubernijos atstovai Ignotas Požela, Pranas Keinys, Pranas Kuzma ir Suvalkų gubernijos atstovas Andrius Bulota, reikalavo perduoti žemės sprendimo klausimą Lietuvos autonominiam seimui. Taip toliau buvo propaguojama Lietuvos autonomijos idėja. Į III Dūmą (vėliau ir į IV) išrinktas lietuvis M. Cijūnėlis su kitais lietuviais ryšių nepalaikė.
IV Rusijos Valstybės Dūma
Darbą pradėjo 1912 m. lapkričio 24 d. Jos pirmininku buvo Michailas Rodzianka. Tarp 442 deputatų buvo 120 nuosaikių dešiniųjų, 98 oktiabristai, 65 dešinieji, 59 kadetai, 48 progresistai, 21 nacionalinių mažumų grupių atstovas, 14 socialdemokratų, 10 darbiečių ir 7 nepartiniai. Sudėtis ir darbai mažai kuo skyrėsi nuo III Dūmos.
Įvyko 5 sesijos. Nuo 1915 m. rugsėjo 3 d., kai patvirtino kreditus karui, iki 1916 m. vasario Dūma atostogavo, o gruodžio 16 d. buvo paleista. Tačiau carui neskelbiant naujų rinkimų 1917 m. vasario 14 d. ji vėl susirinko ir buvo paleista vasario 25 d., Nikolajui II atsisakius sosto ir sudarius Laikinąją vyriausybę.
Aukštoji korifa
Aukštoji korifa (Corypha utan) – didelių (iki 20 m aukščio) palmių rūšis iš korifų genties.
Rusijos imperijos Valstybės Dūma
IV Rusijos Valstybės Dūma
Tačiau tik 1917 m. spalio 19 d., Laikinoji vyriausybė Dūmą oficialiai paleido, paskelbusi apie Steigiamojo susirinkimo sušaukimą. Faktiškai Rusijos parlamento funkcijas perėmė 1917 m. gegužės mėn. sušauktas Valstiečių tarybų suvažiavimas, 1917 m. birželio mėn, susirinkęs Darbininkų tarybų suvažiavimas ir spalio 25 d. pradėjęs darbą II Darbininkų ir valstiečių tarybų suvažiavimas.
Aukštoji korifa
Lapai vėduokliški, ilgis iki 4-6 m, plotis 2,36-3,0 m, sudaryti iš 80-100 apatinėje dalyje suaugusių lapelių. Lapeliai būna apie 160 cm ilgio ir 8 cm pločio, pilkšvai ar melsvai žali, jų viršūnės smailėja, bet dvišakos. Kiekvienas lapelis turi vienintelę išilginę gyslą. Lapkočių ilgis – 2-4 m, visu ilgiu apsaugoti 0,3-2 cm ilgio tiesių spyglių.
Žiedynas yra didžiulė viršūninė šluotelė, 2-5 m aukščio, turinti iki 1 mln. gelsvų ar baltų abilyčių nemalonaus kvapo žiedų. Žiedų skersmuo 3-8 mm. Šluotelė sudaryta iš žiedų kekių po 5-10 žiedų, išsidėsčiusių ant 15-40 spirališkai atsišakojančių stiebelių.
Rusijos imperijos Valstybės Dūma
IV Rusijos Valstybės Dūma
IV Valstybės dūmoje dirbo 4 lietuviai (neskaitant M. Cijūnėlio) :
Aukštoji korifa
Vaisiai nuo alyvuogių žalios iki rusvos spalvos, apvalūs, 15-30 mm skersmens. Bręsta apie 18 mėnesių. Sėklos rutuliškos, 12-20 mm skersmens.
Auga nuo Indijos vakaruose iki Filipinų rytuose ir Australijos Jorko Kyšulio pusiasalio pietuose. . Auga 15-90 m virš jūros lygio aukštyje, palei upelius, upių lankose, pievose., taip pat musoniniuose ir atviruose eukaliptų miškuose. Mėgsta tiesioginę saulės šviesą, daug drėgmės ir tropinį klimatą. Lėtai auga, nemėgsta persodinimo.
Kaip ir kitos korifos aukštoji korifa žydi vienintelį kartą (30-60 m. amžiaus) ir, subrandinusi vaisius, žūsta. Žiedynas būna iki 5 m aukščio, turi iki 1 mln. žiedų. .
Rusijos imperijos Valstybės Dūma
IV Rusijos Valstybės Dūma
Rusijos konstitucinių demokratų frakcijos narys Martynas Yčas Dūmai vėl pasiūlė svarstyti Lietuvos politinės autonomijos Rusijos sudėtyje projektą, parengtą II Dūmos atstovo Petro Leono. Dūmoje apie lietuvių politinės autonomijos siekius kalbėjo ir Lietuvos demokratų partijos narys, lietuvių atstovas Dūmoje Mykolas Januškevičius. liaudininkas P. Balys.
1914 m. spalio 20 d. – 1915 m. sausio 23 d. Vilniuje veikė Visų Rusijos dūmų lietuvių atstovų komitetas, kuris turėjo remti ir stiprinti labdaros draugijas, rūpintis nacionalinės šelpimo draugijos nukentėjusiems nuo karo kūrimu, Lietuvos reikalų kėlimu Rusijos valdžios įstaigose. Komitetas nustojo veikti tarpusavyje nesutarus kairiosios ir dešiniosios politinių pakraipų veikėjams.
Rytiniai gružleliai
Rytiniai gružleliai (Pseudorasbora) – karpinių (Cyprinidae) šeimos žuvų gentis.
Strasbūro astronominių duomenų centras
Strasbūro astronominių duomenų centras (Centre de Données astronomiques de Strasbourg; CDS); yra duomenų centras renkantis ir paskirstantis astronominę informaciją. Įkurtas 1972 m. pavadinimu Centre de Données Stellaires. Šiuo metu centro teikiamos online paslaugos:
Strasbūro astronominių duomenų centras yra įsikūręs Strasbūro universitetui priklausančioje observatorijoje.
Stirakas
Stirakas (Styrax) – stirakinių (Styracaceae) šeimai priklausanti augalų gentis. Ją sudaro ~130 krūmų ir nedidelių medžių rūšių, paplitusių daugiausia Rytų ir Pietryčių Azijoje, tačiau taip pat augančių ir tropinėje Pietų Amerikoje.
Iš kai kurių stirako rūšių (ypač Styrax benzoin) išgaunamos dervos, iš kurių gaminami kvepalai, oro gaivikliai, vaistinės medžiagos. Styrax japonicus bei kai kurios kitos rūšys auginamos kaip dekoratyviniai augalai.
KS Delvina
Delvinės KS – Albanijos futbolo klubas iš Delvinės.
Istorija
Klubo ištakos siekia 1993 m. Savo laiku buvo iškopę į Pirmą divizioną (antra pakopa), bet jame neįsitvirtino.
2020/21 m. Antrame divizione (trečia pakopa) B grupėje liko dvylikti ir iškrito į žemesnį divizioną.
2021/22 m. sezone kovojo Trečiame divizione ketvirtoje pakopoje.
Barakudinės gelmiažuvės
Barakudinės gelmiažuvės (Notosudidae) – gelmiažuvių (Aulopiformes) šeima. Dydis 20-50 cm. Nugarinis pelekas su 9-14, krūtinės su 10-15 spindulių. Plaukimo pūslės neturi. Paplitusios vandenynuose, iki 1 km gelmėse.
Šeimoje yra 3 gentys, 17 rūšių
Užimtumo fondas
Naudojimas
Užimtumo fondo lėšos naudojamos (LR užimtumo rėmimo įstatymo 37 str. 2 d.) .:
Vienagraižė vanagutė
Vienagraižė vanagutė arba vienagraižė vanagė (Pilosella officinarum, sin. Hieracium pilosella) – astrinių (Asteraceae) šeimos, vanagių (Hieracium) genties augalas.
Žydi gegužės – liepos mėn., kartais net iki spalio mėn. Auga šlaituose, smėlynuose, kopose, pievose, pakelėse, dirvonuose, kirtimuose, retuose, šviesiuose, sausuose miškuose ir miško aikštelėse, nederlinguose dirvožemiuose.
Vaistams vartojama antžeminė dalis. Ji pjaunama augalams žydint.
Raymond Zilinskas
Raymond A Zilinskas (Raymond Allan Zilinskas; 1938 m. lapkričio 9 d. – 2018 m. rugsėjo 14 d.) – mokslininkas mikrobiologas, biologinių ginklų ir susijusios tarptautinės teisės specialistas. Dabar yra:
Vienagraižė vanagutė
Žolėje yra rauginių, karčiųjų, mineralinių medžiagų, dervų, cukraus, gleivių, flavonoidų, kumarinų.
Augalas nuodingas.
Raymond Zilinskas
Biografija
Dabar dr. Zilinskas yra JAV Gynybos departamento Nacionalinės gynybos universiteto konsultantas.
Vienagraižė vanagutė
Tai tipiškas sausų nederlingų augimviečių augalas, sutvirtinantis smėlynus.
Literatūra
Pavasarį žydintys augalai, Živilė Lazdauskaitė, Vilnius, Mokslas, 1985, 120 psl.
Raymond Zilinskas
Bibliografija
Išsamią biografiją žiūrėti jo CV.
Nuorodos
https://www.legacy.com/obituaries/montereyherald/obituary.aspx?n=raymond-zilinskas&pid=190604421&fhid=32277
Kalmukai
Kalmukai (Хальмгуд) – terminas vartojamas apibūdinti vakarų mongolų tautos oiratų subgrupei, XVII a. atklydusiai iš Vidurinės Azijos. Šiandien kalmukai sudaro daugumą (53,3 %) vakariniame Kaspijos jūros krante esančios Kalmukijos Respublikos gyventojų (2002 m. duomenimis). Dėl emigracijos, mažos kalmukų bendruomenės įsikūrė JAV, Prancūzijoje, Vokietijoje, Šveicarijoje ir Čekijoje.
Fizikos variklis
Fizikos variklis – programinė įranga, kuri leidžia apytiksliai modeliuoti tam tikras fizikos sistemas, tokias kaip kietų kūnų dinamika (įskaitant susidūrimo detekciją), minkštų kūnų dinamika ir skysčių dinamika, su tikslu tai panaudoti kompiuterinės grafikos, kompiuterinių žaidimų ir kino srityje. Daugiausia fizikos varikliai naudojami kompiuterinių žaidimų pramonėje (paprastai kaip tarpinė programinė įranga) ir šiuo atveju modeliavimas vyksta realiu laiku. Ši sąvoka kartais vartojama plačiau aprašyti bet kokią programinės įrangos sistemą, skirtą modeliuoti fizinius reiškinius, pavyzdžiui, didelio našumo mokslinio modeliavimo sistemas.
Masažas
Masažas – sisteminis arba laisvas minkštų kūno dalių spaudimas, tempimas, žnaibymas, vibracija ir kitoks rankomis arba prietaisais atliekamas fizinis veikimas, siekiant teigiamo poveikio organizmui arba jo dalims.
Gali būti taikomas atskiroms kūno dalims arba nuosekliai visam kūnui. Masažas naudingas kraujo apytakos gerinimui, kai kurių sužalojimų gydymui, streso sumažinimui. Sistemingas masažo taikymas dažniausiai gydymo tikslais vadinamas masažo terapija ir atliekamas kvalifikuotų masažuotojų. Masažas taip pat dažnai taikomas meilės žaidimuose (erotinis masažas) bei sekso versle.
Išskyrus kai kurias masažo rūšis, masažuojamas nuogas kūnas ar jo dalis. Gali būti naudojami įvairūs aliejai, pvz., dėl savo cheminio poveikio organizmui arba aromato.
Kai masažas daromas sveikatai stiprinti, darbingumui bei psichinėms bei fizinėms žmogaus jėgoms grąžinti, jis vadinamas kineziterapiniu masažu.
Masažas taip pat gali būti atliemas pagalbiniais prietaisais - masažuokliais. Masažuokliai palengvina masažisto darbą, taip pat galima atlikti namuose patiems.
Juozas Skyrius
Juozas Skyrius (1897 m. Santakai, Batakių valsčius, Tauragės apskritis, Rusijos imperija – 1986 m. Lietuva) – Lietuvos politinis bei visuomenės veikėjas.
Biografija
Iki 1920 m. spalio 1 d. ūkininkavo. Vėliau tarnavo Lietuvos kariuomenėje.
1922 m. kovo 21 d. – 1922 m. lapkričio 13 d. Steigiamojo Seimo atstovas. Priklausė Lietuvos ūkininkų sąjungos frakcijai, įėjusiai į Lietuvos krikščionių demokratų partijos bloką. 1922 m. lapkričio 13 d. – 1923 m. kovo 13 d. Pirmojo Seimo, 1923 m. birželio 5 d. – 1926 m. birželio 2 d. Antrojo Seimo atstovas.
Po 1926 m. ūkininkavo savo ūkyje Batakių apylinkėse. 1941 m. birželio 14 d. suimtas ir ištremtas į Komijos ATSR. 1960 m. paleistas į Lietuvą.
Wii U
Wii U – kompiuterinių žaidimų konsolė, sukurta bendrovės „Nintendo“. Tai pirmoji iš aštuntosios kartos namų žaidimų konsolių, kitos dvi – Xbox One ir PlayStation 4.
Wii U yra pirmoji „Nintendo“ konsolė, gebanti vaizduoti aukštos raiškos grafiką (iki 1080p taškų). Buvo išleistos dvi konsolės versijos: baltos spalvos, 8 GB vidinės atminties „Basic“ ir juodos spalvos, 32 GB vidinės atminties „Deluxe“/„Premium“. Į Deluxe pakuotę taip pat įeina stovai konsolei ir pultui, krovimo stovas ir „Nintendo Land“ kompiuterinis žaidimas. Konsolės pagrindinis pultas yra Wii U GamePad, turintis įmontuotą jutiklinį ekraną. Ekranas naudojamas perteikti papildomam televizoriaus vaizdui (pvz., žaidžiant dviese, vienas regi vaizdą TV ekrane, kitas – pulto ekrane), taip pat naudojamas žaidžiant žaidimus, kurie nereikalauja prieigos prie TV. Be to, pridėtas ir įprastesnis Wii U Pro Controller pultas, taip pat konsolė suderinta ir su Wii įrenginiais, kaip kad Wii Remote Plus ir Nunchuk.
„Wii U“ gamyba nutraukta 2016 m. lapkritį. Ją rinkoje pakeitė „Nintendo“ hibridinė konsolė „Switch“.
Wii U žaidimai
Populiariausių žaidimų „Wii U“ konsolei sąrašas (Pastaba. Pagal leidėjo pateiktus skaičius, tikrinta 2018 06 17) :
Frydrichas I Barbarosa
Frydrichas I Barbarosa (, apie 1122 m. Vaiblingenas, Badenas-Viurtembergas – 1190 m. birželio 10 d. Kilikija) – Švabijos kunigaikštis Frydrichas III (1147-1152 m.), Vokietijos karalius ir Šventosios Romos imperijos imperatorius Frydrichas I (1152-1190 m.), dėl rudos barzdos pramintas Raudonbarzdžiu.
Ankstyvieji metai
Kilęs iš Hohenštaufenų dinastijos. Tėvas Švabijos hercogas Frydrichas II Vienakis, motina Judita iš Velfų. Tėvo brolis – Šventosios Romos imperijos imperatorius Konradas III.
Iškilimas
Po tėvo mirties tapęs Švabijos hercogu dalyvavo II kryžiaus žygyje ir pasižymėjo drąsa bei sumanumu. Vienas iš III kryžiaus žygio vadų.
Po dėdės mirties (1155 m.), tapęs imperatoriumi pradėjo kovą dėl Šventosios Romos imperijos vyravimo Europoje. 1156 m. vedė Burgundijos grafystės paveldėtoją, iš Velfų kunigaikščių nusipirko žemių Švabijoje ir Italijoje.
Per 1157-1172 m. žygius į Lenkiją pajungė jos vietos kunigaikščius. Siekdamas įsitvirtinti surengė 6 žygius į Italiją. Kovojo su popiežiumi Aleksandru III, rėmė jo priešininką antipopiežių Viktorą IV, už tai 1160 m. buvo ekskomunikuotas, bet 1177 m. reabilituotas. 1183 m. Konstanco taika, kurią sudarą Frydrichas, popiežiaus ir Lombardijos miestų sąjunga, Italijoje buvo pripažinta imperatoriaus valdžios viršenybė.
Trečiasis kryžiaus žygis ir mirtis
Vokietijoje stiprino savo valdžią, tarp kunigaikščių valdų statydindamas savo pilis ir miestus, kuriuos administravo jo skiriami ministerialai. 1189-1190 vadovavo III kryžiaus žygiui išvaduoti Jeruzalę iš musulmonų sultono Saladino, bet nuskendo keldamasis per Salefo upę, dab. Goksu, Turkija.
Palikuonys
thumb|left|150px|Frydrichas I Barbarosos antroji žmona Beatričė Burgundė Frydricho palikuonys su jo žmona Beatriče Burgunde:
Populiariojoje kultūroje
thumb|lPaminklas Frydrichui I Barbarosai Zancige
BayArena
BayArena yra futbolo stadionas Lėverkuzene, Vokietijoje. Jame nuo 1958 m. namų rungtynes žaidžia Bundeslygos klubas Bayer Leverkusen.
Stadionas buvo žinomas kaip Ulrich-Haberland-Stadion, pavadintas Bayer AG klubo steigėjo vardu. Turėjo 20 000 sėdimų vietų. 1986 m. prasidėjo stadiono rekonstrukcija ir modernizavimas. Darbai pabaigti 1997 m. Stadionas tapo pilnai sėdimas, vietų skaičius padidėjo iki 22 500. 1998 m. pervadintas į BayArena.
Vadoklių herbas
Vadoklių herbas – Vadoklių miestelio heraldinis simbolis.
Istorija
Heraldikos komisija pritarė siūlymui stilizuotą skulptūros figūrą piešti juodame skyde, nes upė Juoda, tekanti per seniūniją, išteka iš Juodžio ežero. Juoda spalva žemės spalva. Auksinė spalva simbolizuoja kilnumą, dorą ir protą. Ji sietina su saule ir šviesa.
Pozicija (savaitraštis)
Pozicija – Lietuvos žmogaus teisių gynimo asociacijos savaitraštis, ėjęs nuo 1990 m. vasario 7 d. iki 1995 m. pabaigos Vilniuje.
Istorija
Leistas vietoje 1989–1990 m. ėjusio Lietuvos respublikinės profsąjungų tarybos savaitraščio „Lietuvos profsąjungos“. Iki 1991 m. rugsėjo (Nr.34) ėjo kaip Lietuvos žmogaus teisių gynimo asociacijos ir Lietuvos profsąjungų savaitraštis. Steigėja ir leidėja UAB „Pozicija“.
1995 m. vietoje savaitraščio „Pozicija“ pradėtas leisti savaitinis žurnalas „Pozicija. Nuomonės“.
50 Cent
50 Cent (Curtis James Jackson III, g. 1975 m. liepos 6 d. Niujorke) – hip hopo ir repo atlikėjas.
Pozicija (savaitraštis)
Istorija
Rašė žmogaus teisių gynimo, buvusių politinių kalinių bei tremtinių ir rezistencijos dalyvių gyvenimo klausimais, nagrinėjo politines, ekonomines bei socialines problemas.
50 Cent
Padedamas Eminemo išpopuliarėjo JAV dėl savo albumų Get Rich or Die Tryin ir The Massacre. Abu albumai tapo platininiais, abiejų pasaulyje buvo parduota daugiau kaip 20 milijonų kopijų.
Marianos Šiaurinės Salos
Marianos šiaurinių salų sandrauga (kitaip: Šiaurės Marianų salos, Šiaurės Marianai) – 14 salų sandrauga Ramiojo vandenyno vakaruose, sudariusi politinę sąjungą su JAV, yra viena JAV teritorijų.
Istorija
Marianų salų istorija neatsiejamai susijusi su didesnio regiono Mikronezijos istorija. Skirtingai nei didžiumoje Mikronezijos, Marianų gyventojai kalba ne mikroneziečių kalbomis, o čamorų kalba, kuri gimininga Filipinų kalboms.
Pirmasis šiuose vandenyse pasirodęs europietis buvo Ferdinandas Magelanas, kuris 1521 m. išsilaipino Guamo saloje ir paskelbė salas Ispanijos nuosavybe. Nuo to laiko Ispanija valdė salas (kartu su Guamu) kaip sudėtinę Ispanijos Rytų Indijų dalį.
Po Ispanijos-JAV karo Marianų salų kolonija buvo padalinta: Guamas atiteko JAV, o likusios Marianų salos (dabartinė Šiaurės Marianų teritorija) 1899 m. parduotos Vokietijai.
Nuo 1914 m. salyne, kaip ir visoje Mikronezijoje, įsitvirtino Japonijos imperija. Šiai pralaimėjus karą, 1947 m. Šiaurės Marianai įjungti į Ramiojo Vandenyno Salų Globojamąsias Teritorijas, administruojamas iš JAV.
1979 m. didelei Globojamųjų Teritorijų daliai paskelbus nepriklausomybę (kaip Mikronezijos Federacija, Maršalo Salos), Šiauriniai Marianai nutarė sekti kaimyninio kultūriškai artimo Guamo pavyzdžiu ir likti JAV sudėtyje. Salos buvo inkorporuotos į JAV sudėtį kaip salų teritorija.
Reichstagas (pastatas)
thumb|260px|Reichstagas.
Reichstagas – Vokietijos parlamento žemųjų rūmų – Bundestago – pastatas Berlyne. 1894 m. buvo pastatytas specialiai parlamento, rinkto tiesioginiuose rinkimuose, darbui. Nuo 1919 m. susikūrusios Veimaro respublikos jame buvo renkama ir valstybės galva – Reichskancleris.
1933 m. sausio 30 d. demokratiniu keliu atėjęs į valdžią Adolfas Hitleris jau vasario 27 d. inscenizavo Reichstago gaisrą, apkaltino juo komunistus, ir sustabdė demokratijos plėtrą, pareiškęs, kad parlamentui nebėra kur susirinkti. Faktiškai paskutinė Reichstago sesija įvyko 1942 m. Pastatas dar kartą degė 1945 m. balandžio mėn. Berlyno šturmo metu. Iki 1991 m. jis stovėjo lyg paminklas fašizmui, tačiau susivienijus Rytų ir Vakarų Vokietijoms buvo nutarta jį suremontuoti. Nuo 1999 m. jame vėl dirba Vokietijos parlamentas – Bundestagas.
Šį Vokietijos vyriausybės pastatą rekonstravo seras Normanas Fosteris (Norman Foster). Projektas parengtas atsižvelgiant į politinius ir socialinius pokyčius, kurie vyko vėl suvienytoje Vokietijoje. Rezultatas – technologiškai pažangus statinys, tapęs naujojo Berlyno simboliu.
Girelė (Kupiškis)
Girelė – kaimas Kupiškio rajono savivaldybėje, 7 km nuo Noriūnų.
Reichstagas (pastatas)
Ardant buvo atidengtos senosios statinio konstrukcijos. Dėl to buvo nuspręsta palikti originalų karkasą ir atidengti įvairius istorinius statinio sluoksnius.
Virš šių dviejų darbui skirtų aukštų turistai gali apžiūrėti stogo terasą, iš kurios patenkama į restoraną ir kupolą. Naujas žibinto formos kupolas (23,5 m aukščio ir 39,6 m skersmens) iš stiklo ir plieno netrukus tapo naujojo Berlyno emblema. Viduje esančios spiralinės rampos leidžia iš viršaus stebėti plenarinių posėdžių salę.
Kupolas – svarbiausias viso komplekto elementas, kuriantis lengvumo, skaidrumo ir dalyvavimo įspūdį ir teigiantis, jog statinys, visuomenės nuosavybė. Be to, jis – svarbiausias šviesos ir energijos šaltinis. Šios futuristinės konstrukcijos širdis – vadinamasis „šviesos skulptorius“(jis dieną sugeria iš išorės sklindančius saulės spindulius ir judinamųjų veidrodžių pagalba nukreipia juos į vidų. Naktį kupolas virsta kažkuo panašiu į šviesos skulptūrą), t. y. apverstas kūgis, kurio skersmuo apačioje 2,44 m, o viršuje – 15,85 m. Šį kūgį dengia 360 tam tikru kampu nukreiptų veidrodžių.
Kūgis atlieka svarbią technologinę ir struktūrinę funkciją, be to, jam tenka pagrindinis vaidmuo poetiškame N. Fosterio sumanyme.
„Šviesos skulptorius“ veikia priešingu principu nei švyturys, nes iš kupolo išorės sugeria natūralią šviesą ir perduoda ją žemyn, į posėdžių salę. Šiuo metu į kupolą patenkanti saulės šviesa ir šiluma reguliuojama automatiškai judinamu ekranu. Jis sukiojasi paskui dangaus skliautą keliaujančią saulę ir neįleidžia į vidų per daug šilumos ir tiesioginių saulės spindulių.
Naktį vyksta atvirkščias procesas. Dirbtinė šviesa iš parlamento nukreipiama į išorę ir apšviečia kupolą. Jį tarsi švyturį berlyniečiai gali matyti iš bet kurios miesto vietos. Apverstas kūgis ne tik būtinas vidaus apšvietimui – tai ir esminė natūralios ventiliacijos sistemos, naudojamos deputatų rūmuose, dalis. Reichstagas rodo, kaip architektūros sprendimai gali būti pritaikomi energijai taupyti ir aukštam komforto lygiui palaikyti.
Blakbernas
Blakbernas – miestas šiaurinėje Anglijoje, 30 km į šiaurę nuo Mančesterio. Išvystyta tekstilės, siuvimo, maisto, avalynės pramonė.
Žemės reformos Lietuvoje
Žemės ūkis Lietuvoje kultivuotas jau neolite (4–2 tūkstantmetyje pr. m. e.), kai pradėti laikyti gyvuliai, sėjami miežiai, sorai, kviečiai, vėliau ankštiniai augalai. Išsivystė kaplinė žemdirbystė, geležies amžiuje ją pakeitė lydiminė, vėliau miškinė dirvoninė žemdirbystė. XIII–XIV a. žemdirbystė jau buvo pagrindinis žmonių verslas, XV a. atsirado baudžiava, tačiau žemdirbystė dar nebuvo pakankamai efektyvi.
Ausiagrybis
Ausiagrybis (Auricularia) – ausiagrybinių (Auriculariaceae) šeimos grybų gentis.
Žemės reformos Lietuvoje
Pirmoji žemės (agrarinė) reforma Lietuvoje – feodalinė Valakų reforma, įvykdyta XVI a. antrojoje pusėje, ilgam įtvirtinusi feodalinius santykius, perėjimą prie taisyklingo trilaukio. Svarbi reforma – baudžiavos panaikinimas XIX a. (1807–1850 m. Klaipėdos krašte; 1864 m. Užnemunėje; 1861–1863 m. kitose Lietuvos dalyse), taip pat Stolypino reforma (1906–1914), kuria naikinti Valakų reforma nustatyti rėžiai, tarpurėžiai bei laukų išmėtymas, dalis kaimų išskirstyta į vienkiemius.
Po Pirmojo pasaulinio karo trumpai egzistavusioje Lietuvos sovietinėje respublikoje (vėliau tapusioje Litbelu), nuspręsta nacionalizuoti dvarininkų, bažnyčių ir vienuolynų žemę, buvusiuose dvaruose pradėti kurti liaudies ūkiai ir komunos, tačiau reforma praktiškai neįvyko, išstūmus bolševikus iš Lietuvos.
Nepriklausomybės laikotarpis
Tarpukario Lietuvoje nuo 1919 m. vykdyta žemės ūkio reforma, kuria siekta visiškai panaikinti baudžiavos liekanas, įtvirtinti kapitalistinius santykius. Radikalios reformos įstatymas parengtas 1920 m. liepą, o seime priimtas 1922 m. vasario 15 d. Nustatyta didžiausia nenusavinama žemės norma (80 h), viršijanti normą žemė imama į fondą (kompensuojant už ją savininkams), iš kurio žemė buvo dalinama – pirmiausiai savanoriams, po to valstiečiams, kurie turėjo žemę išpirkti per 36 metus. Žemės gavo apie 38 700 bežemių ir 26 300 mažažemių (norinčių buvo beveik dukart daugiau). 1934 m. buvo sumažinti išperkamieji mokesčiai arba atidedamas jų mokėjimas. Ją reikėjo vykdyti, norint suteikti žemės bežemiams, sumažinti dvarininkų įtaką.
Vilniaus kraštas
Vilniaus krašte nuo 1920 iki 1936 m. žemės reformą vykdė Lenkijos valdžia. 1920 m. gruodžio 11 d. Vidurio Lietuvos vyriausybė paskelbė reformos dekretą, kuriuo sukurtas žemės fondas, sudarytas iš konfiskuotų žemių, taip pat iš superkamų dvarų žemių, viršijančių normas (160–300 ha). Pirmenybė pirkti iš fondo žemė teko Lenkijos kariams. Valstiečiams ne lenkams buvo kliudoma išpirkti žemę, nesuteikiant leidimų. Reforma nepakėlė žemės ūkio kultūros lygio, beveik neišsprendė agrarinių problemų.
Tarybinės reformos
1940 m. birželį TSRS okupavus Lietuvą, buvo pradėta nekilnojamo turto nacionalizacija, sudarytas valstybinis žemės fondas, iš kurio išdalinta žemė apie 75 300 bežemių ir mažažemių valstiečių, sukurta 60 tarybinių ūkių, pilnai ar iš dalies panaikintos valstiečių skolos už žemę, teikti kreditai gyvuliams įsigyti. Iš 6993 kaimų buvo sudaryta beveik 160 tūkstančių vienkiemių.
1941–1944 m. Lietuvą okupavus naciams, nacionalizuota žemė buvo grąžinta buvusiems savininkams, dalį žemės užėmė vokiečių kolonistai, o valstiečiai, atleisti nuo mokesčių, baudų ir rinkliavų, buvo priversti sumokėti už nemokėtą laiką.
1944 m. rudenį Lietuvą vėl okupavus TSRS, žemė dar kartą paskirta valstiečiams, kuriems ji buvo suteikta 1940–1941 metais. Taip pat sumažinta didžiausia žemės valdymo norma, žemės suteikta daugiau bežemių valstiečių, tačiau netrukus buvo masiškai pradėti kurti kolūkiai, o apie 1956 m. ir tarybiniai ūkiai. Privati žemės nuosavybė buvo panaikinta.
XX a. pab. žemės reforma
1991 m. liepos 25 d. Aukščiausioji Taryba – Atkuriamasis Seimas – priėmė „Žemės reformos įstatymą“, kuris kartu su LR įstatymu „Dėl piliečių nuosavybės teisių į išlikusį nekilnojamąjį turtą atstatymo tvarkos ir sąlygų“ nustatė pagrindus, pagal kuriuos Tarybų Sąjungos neatlygintinai nacionalizuota 1940 metais turėta nuosavybės teisė buvo iš dalies atkuriama.
Pažymėtina, kad nuosavybės teisių atkūrimo procesas nebuvo tinkamai reglamentuotas, todėl praktikoje atsirado daugybė kliūčių – teisinių, biurokratinių, loginių ir pan. 1997 m. antrojo įstatymo galiojimas buvo sustabdytas, o po to priimtos naujos abiejų įstatymų redakcijos.
Voluinės kunigaikštystė
thumb|right|250px|Kijevo Rusia 1054-1132 m. Voluinės kunigaikštystė arba Vladimiro kunigaikštystė  – kunigaikštystė, egzistavusi nuo X a. iki 1199 m. dabartinės Baltarusijos vakaruose, Ukrainos šiaurės vakaruose ir Lenkijos rytuose. Kunigaikštija buvo įsikūrusi istoriniame Voluinės regione. Centras – Voluinės Vladimiras. Kunigaikštija šiaurėje ribojosi su Gardino kunigaikštyste, rytuose su Turovo-Pinsko kunigaikštyste, pietryčiuose su Kijevo kunigaikštyste, pietuose su Haličo kunigaikštyste ir vakaruose su Lenkijos karalyste. Didžiausios kunigaikštystės gyvenvietės buvo Belzas, Brestas, Drohičinas, Kremenecas, Luckas, Mielnikas, Bielskas, Kobrynas ir kt.
Istorija
Senovės Romos laikais šiose vietovėse gyveno įvairios baltų ir germanų gentys, kaip gotai, vandalai ir jotvingiai, pastarųjų gyvenamas plotas buvo vadinamas Jotva. Po Romos imperijos žlugimo į šias žemes atsikraustė vakarų slavų gentys, iš kurių didžiausia buvo lendai, bei rytų slavų gentys iš kurių didžiausia buvo volynėnai. 833 m. dalis pietinių kunigaikštystės žemių tapo Didžiosios Moravijos dalimi. Apie 889 m. Didžiosios Moravijos valstybę užpuolė vengrai ir įkūrė Vengrijos karalystę. 955 m. pietinės žemės tapo Čekijos karalystės dalimi. 970 m. šias žemes užėmė Lenkijos karalystė, o 981 m. šias žemes nukariavo Kijevo Rusios kunigaikštis Vladimiras Sviatoslavičius. Jis įkūrė Voluinės Vladimiro miestą ir apkrikštijo vietinius gyventojus.
Kunigaikštystė kaip atskiras teritorinis vienetas susiformavo X a. pabaigoje, kai 981 m. buvo prijungta prie Kijevo Rusios, ir joje suformuota dalinė kunigaikštystė. Nuo pat kunigaikštystės susikūrimo ją valdė Riurikaičių dinastijos atstovai. Pirmuoju kunigaikščiu tapo Vladimiro Sviatoslavičiaus sūnus Vsevolodas Vladimirovičius. 1018 m. šias žemes užėmė Boleslovo I Narsiojo vadovaujama lenkų kariuomene, tačiau jau 1031 m. šias žemes vėl atsiėmė Kijevo Rusia.
Ankstyvuoju laikotarpiu be Voluinės istorinio regiono, kunigaikštystė valdė ir kalvotą Galiciją pietuose. Tačiau 1084 m. nuo kunigaikštystės atsiskyrė jos dalinės kunigaikštystės pietuose: Peremyšlio kunigaikštystė, Terebovlio kunigaikštystė ir Zvenigorodo kunigaikštystė, kurios 1141 m. kartu susijungė, suformuodamos Haličo kunigaikštystę, valdomą atskiros dinastinės linijos.
Apie 1150 m. Voluinė prisijungė Berestijos kraštą, kurio didžiojoje dalyje gyveno jotvingių gentys. XII a. byrant Kijevo Rusiai, 1154 m. kunigaikštija atsiskyrė nuo byrančios valstybės ir tapo visiškai nepriklausoma valstybe. 1199 m. mirus Haličo kunigaikščiui Vladimirui Jaroslavovičiui ir nepalikus jokių įpėdinių, Voluinės kunigaikštis Romanas Mstislavičius prijungė Haličo kunigaikštystę prie Voluinės taip sukurdamas naują Haličo-Voluinės kunigaikštystę. Naujos kunigaikštystės sostinė tapo Haličas.
Kunigaikščiai
Voluinės kunigaikštystėje ankstyvuoju laikotarpiu valdė atskira Riurikaičių atšaka, kildinama iš Jaroslavo sūnaus Igorio, kuriai priklauso tik du kunigaikščiai. Tuo laikotarpiu kunigaikštystę bandė užvaldyti kitos dinastinės linijos: Černigovo ir Kijevo Iziaslavičių. Nuo 1118 m. čia įsigalėjo iš Perejeslavlio kilusi dinastinė linija Monomachovičiai.
Zakopanė
Zakopanė – miestas pietų Lenkijoje, Mažosios Lenkijos vaivadijoje. Tatrų apskrities centras.
Geografinė padėtis
Zakopanė įsikūrusi Podhalės regiono pietuose, ilgame slėnyje vakarų Tatrų kalnuose, prie Gubaluvkos kalno. Tai Lenkijos slidinėjimo centras. Į Zakopanę žiemą suvažiuoja daug turistų. Miestas tituluojamas Lenkijos žiemos sostine. Čia yra ir kalnų slidinėjimo kurortai Kasprowy Wierch, Nosal ir Gubałówka.
Tai aukščiausiai virš jūros lygio esantis Lenkijos miestas – jis yra maždaug kilometro aukštyje. Didžiausi Lenkijos kalnai (iki 2499 m) iš dalies yra Zakopanės savivaldybės ribose. Aukščiausias kalnas Zakopanės teritorijoje yra Švinica (2301 m). Miesto centras (Krupowki ir Kosciuszko gatvių sankryža) yra 838 m virš jūros lygio aukštyje. Pietuose su miestu ribojasi Aukštųjų Tatrų nacionalinis parkas. Virš miesto yra keturi Zakopanės kalnai - Nosalas, Gievontas ir Kasprovy Vierch į pietus nuo centro Vakarų Tatruose ir Gubaluvka į šiaurę nuo centro Pogórze Gubałowskie kalnuose. Į pastarasias dvi viršūnes veda lynų keliai.
Zakopanės plotas yra 84,35 km², iš jų 31 % naudojama žemės ūkiui, o 57 % ploto užima miškai. Pats miestas užima 17,89 % ploto.